CELEX: 22020D0896
Language: hu
Date: 2019-12-13 00:00:00
Title: A Közösség–Svájc Szárazföldi Szállítási Bizottság 1/2020 számú határozata (2020. június 19.) a 2/2019 határozatnak az (EU) 2016/797 és az (EU) 2016/798 európai parlamenti és tanácsi irányelv Covid19-világjárvány miatt meghosszabbított átültetési határidejével való összehangolásáról [2020/896]

30.6.2020   
               
               
                  HU
               
               
                  Az Európai Unió Hivatalos Lapja
               
               
                  L 206/65
               
            
         A KÖZÖSSÉG–SVÁJC SZÁRAZFÖLDI SZÁLLÍTÁSI BIZOTTSÁG 1/2020 SZÁMÚ HATÁROZATA
         (2020. június 19.)
         a 2/2019 határozatnak az (EU) 2016/797 és az (EU) 2016/798 európai parlamenti és tanácsi irányelv Covid19-világjárvány miatt meghosszabbított átültetési határidejével való összehangolásáról [2020/896]
         A BIZOTTSÁG,
         tekintettel az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásra (1) (a továbbiakban: a megállapodás) és különösen annak 52. cikke (4) bekezdésére,
         mivel:
         A vegyes bizottság 2019. december 13-i 2/2019 számú határozatának (2) célja a Svájc és az Európai Unió közötti zökkenőmentes vasúti forgalom fenntartása az (EU) 2016/797 európai parlamenti és tanácsi irányelv (3) és az (EU) 2016/798 európai parlamenti és tanácsi irányelv (4) által bevezetett követelményekkel összhangban. A Covid19-világjárvánnyal összefüggő rendkívüli körülmények miatt az Európai Parlament és a Tanács az (EU) 2020/700 irányelv (5) elfogadásával meghosszabbította az (EU) 2016/797 és az (EU) 2016/798 irányelv átültetési határidejét. A vegyes bizottság 2/2019 számú határozatát helyénvaló összhangba hozni az említett irányelvvel módosított átültetési határidőkkel,
         A KÖVETKEZŐKÉPPEN HATÁROZOTT:
         
            1. cikk
            A Közösség–Svájc Szárazföldi Szállítási Bizottság 2019. december 13-i 2/2019 számú határozatának 7. cikke a következő új (2a) bekezdéssel egészül ki:
            
                        „(2a)
                     
                     
                        A vegyes bizottság 1/2013 számú határozata 2. cikkének (1) bekezdését és/vagy 3. cikkének (1) bekezdését 2020. október 31-ig továbbra is alkalmazni kell azon tagállamok tekintetében, amelyek az (EU) 2016/797 irányelv 57. cikkének (2a) bekezdése vagy az (EU) 2016/798 irányelv 33. cikkének (2a) bekezdése értelmében értesítették az Ügynökséget és a Bizottságot.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Bernben, 2020. június 19-én.
            
               
                  a Svájci Államszövetség részéről
               
               
                  az elnök
               
               Peter FÜGLISTALER
            
            
               
                  az Európai Unió részéről
               
               
                  az Európai Unió küldöttségének vezetője
               
               Elisabeth WERNER
            
         
         
            (1)  HL L 114., 2002.4.30., 91. o.
         
         
            (2)  HL L 13., 2020.1.17., 43. o.
         
         
            (3)  Az Európai Parlament és a Tanács (EU) 2016/797 irányelve (2016. május 11.) a vasúti rendszer Európai Unión belüli kölcsönös átjárhatóságáról (HL L 138., 2016.5.26., 44. o.).
         
            (4)  Az Európai Parlament és a Tanács (EU) 2016/798 irányelve (2016. május 11.) a vasútbiztonságról (HL L 138., 2016.5.26., 102. o.).
         
            (5)  Az Európai Parlament és a Tanács (EU) 2020/700 irányelve (2020. május 25.) az (EU) 2016/797 és az (EU) 2016/798 irányelvnek az átültetési határidő meghosszabbítása tekintetében történő módosításáról (HL L 165., 2020.5.27., 27. o.).